KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiemAgrīnās brīdināšanas sistēmaNr. 1-3/2011 /* COM/2011/0257 galīgā redakcija */





LV || EIROPAS KOMISIJA Briselē, 13.5.2011 COM(2011) 257 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrīnās brīdināšanas sistēma Nr. 1-3/2011 SATURS 1........... ELGF 2011. gada budžeta procedūra............................................................................. 3 2........... ELGF piešķirtie ieņēmumi............................................................................................... 3 3........... Ieņēmumi no pagaidu restrukturizācijas summām (cukura nozare)..................................... 4 4........... Piezīmes par ELGF 2011. gada budžeta izpildi................................................................ 4 5........... ELGF piešķirto ieņēmumu izpilde.................................................................................... 7 6........... No pagaidu restrukturizācijas summām gūto ieņēmumu izpilde (cukura nozare)................. 7 7........... Cukura nozares restrukturizācijas fonda izveide............................................................... 7 8........... Secinājumi...................................................................................................................... 7 1. Pielikums. 2. Pielikums. || 2011. g. ELGF budžeta procedūra ELGF apropriāciju provizorisks izlietojums līdz 31/01/2011 1. ELGF 2011. gada budžeta procedūra Eiropas Lauksaimniecības garantiju fonda (ELGF) budžeta procedūra 2011. gadam un attiecīgās apropriāciju summas katrā procedūras posmā apkopotas tabulā 1. pielikumā. Budžeta lēmējinstitūcija ELGF 2011. gada budžetu pieņēma 2010. gada 15. decembrī. Budžetā iekļautas saistību apropriācijas un maksājumu apropriācijas šādā apmērā: – attiecīgi EUR 42 508,3 milj. un EUR 42 509,0 milj. par lauksaimniecības tirgus pasākumiem un tiešajiem atbalstiem (05. politikas joma), – attiecīgi EUR 352,9 milj. un EUR 253,7 milj. par veterinārajiem un fitosanitārajiem pasākumiem (17. politikas joma), – attiecīgi EUR 30,0 milj. un EUR 25,8 milj. par zivsaimniecības pasākumiem (11. politikas joma). ELGF budžeta kopējās saistību apropriācijas ir EUR 42 891,2 milj. un maksājumu apropriācijas – EUR 42 788,5 milj. Atšķirība starp saistību un maksājumu apropriācijām rodas tāpēc, ka dažiem Komisijas tieši īstenotiem pasākumiem izmanto diferencētas apropriācijas. Šīs shēmas attiecas galvenokārt uz lauksaimniecības produktu veicināšanas pasākumiem, lauksaimniecības politikas stratēģijas un koordinācijas pasākumiem, kā arī zivsaimniecības un veterinārajiem un fitosanitārajiem pasākumiem. 2. ELGF piešķirtie ieņēmumi Pamatojoties uz Padomes Regulas (EK) Nr. 1290/2005 par kopējās lauksaimniecības politikas finansēšanu 34. panta noteikumiem, ieņēmumus, kas gūti no atbilstības pārbaužu lēmumos noteiktajām finanšu korekcijām, no pārkāpumiem un no piena nodevas, pieskaita pie ieņēmumiem ELGF izdevumu finansēšanai. Piešķirtos ieņēmumus saskaņā ar šiem noteikumiem var izmantot, lai finansētu dalībvalstīs radušos ELGF izdevumus. Ja daļu no šiem ieņēmumiem neizmanto, šo daļu automātiski pārnes uz nākamo budžeta gadu[1]. ELGF budžetā 2011. gadam ietilpst: Komisijas jaunākās aplēses par apropriāciju apmēru, kas varētu būt vajadzīgs, lai finansētu ar tirgus pasākumiem un tiešo atbalstu saistītos paredzētos izdevumus, aplēses par piešķirtajiem ieņēmumiem, ko paredzēts iekasēt attiecīgajā budžeta gadā, kā arī aplēses par pārnesamo piešķirto ieņēmumu atlikumu, kas palicis neizmantots iepriekšējā budžeta gadā. ELGF apropriāciju apmēra priekšlikumā 2011. gada budžetam Komisija ņēmusi vērā sagaidāmos kopējos piešķirtos ieņēmumus un 2011. gadam pieprasīto apropriāciju līmeni, kas aprēķināts, no aplēstajiem izdevumiem atņemot aplēstos piešķirtos ieņēmumus. Budžeta lēmējinstitūcija pieņēma jauno ELGF budžetu, kura apropriācijās nebija iekļauti paredzētie piešķirtie ieņēmumi. ELGF 2011. gada budžeta sagatavošanas laikā pieejamo piešķirto ieņēmumu kopsummu Komisija aplēsa EUR 1 247,0 milj. apmērā. Konkrēti: – piešķirto ieņēmumu apjomu, ko paredzēts gūt 2011. budžeta gadā, aplēsa EUR 707,0 milj. apmērā. Paredzētos ieņēmumus no atbilstības pārbaužu korekcijām un pārkāpumiem novērtēja attiecīgi EUR 600 milj. un EUR 88,0 milj. apmērā. Ieņēmumus no piena nodevas aplēsa EUR 19,0 milj. apmērā; – piešķirto ieņēmumu apjomu, ko paredzēts pārnest no 2010. budžeta gada uz 2011. budžeta gadu, aplēsa EUR 540,0 milj. apmērā. Komisija 2011. gada budžetā šos ieņēmumus EUR 1 247,0 milj. apmērā piešķīra divām shēmām. Konkrēti: – EUR 500,0 milj. piešķīra darbības fondiem, kas paredzēti ražotāju organizācijām augļu un dārzeņu nozarē, un – EUR 747,0 milj. piešķīra vienotā maksājuma shēmai. Saskaņā ar Komisijas priekšlikumu budžeta lēmējinstitūcija šīm divām shēmām piešķīra apropriācijas attiecīgi EUR 292,0 milj. un EUR 30 389,0 milj. apmērā. Piešķirto apropriāciju summa un iepriekš minētie piešķirtie ieņēmumi atbilst aplēstajai apropriāciju kopsummai, no kuras EUR 792 milj. pieprasīti darbības fondiem, kuri paredzēti ražotāju organizācijām augļu un dārzeņu nozarē, bet EUR 31 136,0 milj. vienotā maksājumu shēmai. Šā dokumenta 2. pielikumā, kurā apkopota 2011. gada budžeta provizoriskā izpilde līdz 2011. gada 31. janvārim, iepriekš minētajām divām shēmām piešķirtās apropriācijas iekļautas augļu un dārzeņu nozares un atsaistīto tiešo atbalstu budžeta apropriācijās, kuru apjoms ir attiecīgi EUR 491,1 milj. un EUR 36 324,0 milj., neņemot vērā iepriekš minētos piešķirtos ieņēmumus. Pieskaitot šīm jomām piešķirtos ieņēmumus, 2011. gada budžetā paredzēto apropriāciju kopsumma augļu un dārzeņu nozarē ir EUR 991,1 miljons, bet savstarpēji nesaistīto tiešo atbalstu jomā EUR 37 071,0 milj.. 3. Ieņēmumi no pagaidu restrukturizācijas summām (cukura nozare) Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, kas domāti, lai finansētu cukura nozares restrukturizāciju un cita veida atbalstu, kas paredzēts cukura nozares restrukturizācijas fondā. Trijiem tirdzniecības gadiem: 2006./07., 2007./08. un 2008./09. šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes daudzuma kvotām, un visas dalībvalstis attiecīgās summas iemaksājušas fondā. Laikā, kad sagatavoja budžetu 2011. gadam, paredzēja, ka no 2010. budžeta gada uz 2011. budžeta gadu pārnesīs EUR 1 015,0 milj. 4. Piezīmes par ELGF 2011. gada budžeta izpildi Provizoriskais budžeta izpildes līmenis laikā no 2010. gada 16. oktobra līdz 2011. gada 31. janvārim parādīts 2. pielikumā. Tas salīdzināts ar izdevumu profilu, ko raksturo rādītājs, kas noteikts saskaņā ar Padomes Regulas (EK) Nr. 1290/2005 20. pantu. Turpinājumā sniegtas īsas piezīmes par budžeta pantiem, kuros redzamas ievērojamākās neatbilstības starp faktisko un paredzēto izpildes līmeni 2011. gada budžetā. 4.1. Tirgus pasākumi Salīdzinājumā ar budžeta piešķirto apropriāciju līmeni apropriāciju izlietojums intervences pasākumiem lauksaimniecības tirgos bija par EUR 179,4 milj. augstāks atbilstoši rādītāja līmenim 2011. gada 31. janvārī. Šī atšķirība galvenokārt ir saistīta ar vīnkopības, augļkopības un dārzeņkopības nozarēm (sk. turpmāk 4.1.2. punktā), kā arī ar pārtikas programmām. Savukārt citās nozarēs kopumā ir neliela neizpilde. 4.1.1. Pārtikas programmas (+ EUR 22,1 milj.) Patlaban apropriāciju ātrāka izmantošana salīdzinājumā ar rādītāja līmeni ir tieši pretēja situācijai ar šo budžeta pozīciju 2010. gadā. Tas saistāms ar faktu, ka dalībvalstu administratīvās izmaksas, kas saistītas ar 2010. gada programmām, deklarētas tikai 2011. budžeta gadā. Patlaban Komisija uzskata, ka sagaidāmo izdevumu segšanai apropriācijas ir pietiekamas. 4.1.2. Augļi un dārzeņi (+ EUR 74,4 milj. salīdzinājumā ar nobalsotajām apropriācijām) Šis izpildes līmenis saistāms ar līdzekļiem ražotāju organizāciju darbības izmaksām, ko finansē gan no nobalsotajām budžeta apropriācijām, gan ieņēmumiem, kas šai programmai piešķirti 2011. gada budžetā (NB! Sīkāk sk. iepriekš 2. punktā). Šis izpildes līmenis periodam līdz 2011. gada 31. janvārim ir nobalsoto budžeta apropriāciju rādītāja izmantošanas rezultāts, jo tajā nav iekļauti šai nozarei piešķirtie ieņēmumi. Patlaban Komisija uzskata, ka nozarei pieejamais kopējais apropriāciju apjoms ir pietiekams dalībvalstu sagaidāmo izdevumu segšanai 2011. gadā. No 2010. gada lasītāju ērtības labad Komisija 2. pielikumā pagaidu izpildes tabulā ieviesusi zemsvītras piezīmi *. Šajā zemsvītras piezīmē norādīts, kāda būtu situācija, ja rādītājs periodam līdz 2011. gada 31. janvārim būtu izmantots visām apropriācijām, kas, sagaidāms, ka būs pieejamas šīs nozares finansēšanai. Kā norādīts iepriekš 2. punktā, kopējais sagaidāmais finansējums, kas šai nozarei būs pieejams, sastāv no nobalsotajām budžeta apropriācijām EUR 491,1 milj. un nozarei piešķirtajiem ieņēmumiem, kas aplēsti EUR 500,0 milj. apmērā. Tāpēc, ja šis rādītājs būtu attiecināts uz kopējo finansējumu, kas sagaidāms, ka šai nozarei būs pieejams EUR 991,1 milj. apmērā, būtu parādījusies neizpilde par EUR 55,7 milj. Šī neizpilde saistīta ar ražotāju organizāciju darbības izmaksu finansējumu, kuram, salīdzinājumā ar iepriekšējiem gadiem, ir nedaudz lēnāks maksājumu ritms, un Programmu skolu apgādei ar augļiem, kas ir salīdzinoši jauns pasākums, un tāpēc vēl netiek ievērots tam noteiktais izpildes modelis. Tās abas tiek uzskatītas par pagaidu rakstura. 4.1.3. Vīnkopības nozares produkti (+EUR 96,4 milj.) Salīdzinājumā ar budžeta apropriāciju līmeni un teorētisko izpildi, ko izsaka ar rādītāju uz 2011. gada 31. janvāri, patlaban esošais izpildes pārsniegums ir maksājumu ritma paātrināšanās dēļ dalībvalstīs, galvenokārt vīnkopības nozares valsts atbalsta programmām (galvenokārt investīcijām, veicināšanai, kā arī vīnkopības saimniecību restrukturizācijai un pārveidošanai). Šāds ātrāks ritms nerada budžeta apropriāciju pārsniegšanas risku, jo šiem pasākumiem ar tiesību aktu noteikumiem ir paredzēti finansējuma apjoma ierobežojumi. 4.1.4. Piens un piena produkti (-EUR 10,2 milj.) Novērojama neizpilde salīdzinājumā ar budžeta apropriāciju līmeni un teorētisko izpildi, ko raksturo ar rādītāju uz 2011. gada 31. janvāri. Tas galvenokārt saistāms ar Skolām paredzētā piena programmu, kurai paredzētās apropriācijas jaunajā budžeta projektā salīdzinājumā ar grozījumu vēstuli palielinātas par EUR 10 milj. Šis budžeta palielinājums neatspoguļojas dalībvalstu izpildē. 4.2. Tiešie atbalsti Apropriāciju izlietojums tiešajiem atbalstiem bija zemāks par EUR 328,5 milj. salīdzinājumā ar līmeni, ko raksturo rādītājs uz 2011. gada 31. janvāri. 4.2.1. Savstarpēji nesaistītie tiešie atbalsti (- EUR 231,3 milj. salīdzinājumā ar nobalsotajām apropriācijām) Šā sektora vajadzībām pieejamās kopējās apropriācijas ir EUR 37 071 milj., ieskaitot vienotā maksājuma shēmai piešķirtos paredzamos ieņēmumus EUR 747 milj. (NB! Sīkāk sk. iepriekš 2. punktā). Vienotā maksājuma shēmā vērojama neliela neizpilde. Šīs shēmas izpildes gaita janvārī ir nedaudz palēninājusies pēc strauja pieauguma 2011. budžeta gada pirmajos divos mēnešos. Tomēr dalībvalstis līdz šim jau ir izmaksājušas apm. 92 % no aplēstajām budžeta vajadzībām salīdzinājumā ar attiecīgo laika posmu 2010. gadā, kad šis rādītājs bija 86 %. Savstarpēji nesaistīto tiešo atbalstu izpildes līmenis saistāms arī ar dalībvalstu maksājumiem pēc vienotā platībmaksājuma shēmas, kurā vērojama būtiska neizpilde salīdzinājumā ar rādītāja līmeni. Dalībvalstu lielākas daļas maksājumu ritms atbilst ierastajam, tomēr Bulgārija līdz janvāra beigām nebija veikusi nekādus maksājumus, bet Polijā maksājumi izdarīti ievērojami zemākā līmenī. Patlaban Komisija uzskata, ka tā ir pagaidu rakstura situācija. No 2010. gada lasītāju ērtības labad Komisija 2. pielikumā pagaidu izpildes tabulā ieviesusi zemsvītras piezīmi *. Šajā zemsvītras piezīmē norādīts, kāda būtu situācija, ja rādītājs periodam līdz 2011. gada 31. janvārim būtu izmantots visām apropriācijām, kas, sagaidāms, ka būs pieejamas šīs nozares finansēšanai. Kā norādīts iepriekš 2. punktā, kopējais sagaidāmais finansējums, kas šai nozarei būs pieejams, sastāv no nobalsotajām budžeta apropriācijām EUR 36 324,0 milj. un nozarei piešķirtajiem ieņēmumiem, kas aplēsti EUR 747,0 milj. apmērā. Tāpēc, ja šis rādītājs būtu attiecināts uz kopējo finansējumu, kas sagaidāms, ka šai nozarei būs pieejams EUR 37 071,0 milj. apmērā, būtu parādījusies neizpilde par EUR 898,9 milj. 4.2.2. Citie tiešie atbalsti (-EUR 97,3 milj.) Salīdzinājumā ar rādītāja līmeni lēnāks dalībvalstu izdarīto maksājumu ritms vērojams dažām programmām (piemaksas par zīdītājgovīm, liellopu kaušanu gaļai un par kokvilnas audzēšanu). Patlaban uzskata, ka tā ir pagaidu rakstura situācija. Savukārt 2010. kalendāra gads bija pirmais gads, kad tika veikti maksājumi par īpašiem saistītajiem atbalsta pasākumiem (68. pants). Šā pasākuma priekšvēstures dēļ patlaban šajā budžeta pozīcijā izdevumi vienādās daļās sadalīti līdz jūnija beigām, jo dalībvalstis 2011. gada budžetā vairāk nekā 45 % maksājumu paredzējušas laikā no novembra līdz janvārim. Tas nerada budžeta apropriāciju pieejamības risku, jo šiem pasākumiem ar tiesību aktu noteikumiem par konkrētiem atbalsta pasākumiem ir paredzēti finansējuma apjoma ierobežojumi. 4.3. Lauksaimniecības izdevumu audits 4.3.1. Iepriekšējo gadu grāmatojumu noskaidrošana (+EUR 74,8 milj.) Patlaban esošais izpildes līmenis izriet no grāmatojumu noskaidrošanas korekcijām, kas jau veiktas, salīdzinājumā ar attiecīgā rādītāja līmeni uz 2011. gada 31. janvāri. Tomēr jāatzīmē, ka ņemot vērā juridiskos termiņus, vēl nav ņemti vērā visi šā budžeta gada laikā sagaidāmie grāmatojumu noskaidrošanas lēmumi. Jāatzīmē, ka Komisija grozījumu vēstulē 2011.gadam ierosinājusi izdarīt ‑ EUR 72,0 milj. korekciju. Galīgā 2011. gada budžetā iekļautā summa bija ‑ EUR 272,0 milj. Patlaban Komisija uzskata, ka sagaidāmās korekcijas no tās grāmatojumu noskaidrošanas lēmumiem un no dalībvalstu veikto atbalsta maksājumu termiņu neievērošanas varētu būt pietiekamas, lai segtu neparedzēto summu ‑ EUR 200,0 milj. Lai šo budžeta pozīciju 2011. gadā noslēgtu, Komisijai var būt jāsedz ievērojamais budžeta negatīvais apropriāciju iztrūkums ar pozitīvām budžeta apropriācijām. 4.4. 17. politikas joma 4.4.1. Pārtikas un dzīvnieku barības nekaitīgums, dzīvnieku veselība, dzīvnieku labturība un augu veselība (+EUR 110,1 milj.) Šīs budžeta pozīcijas rādītājs aprēķināts pēc atbildīgo Komisijas dienestu budžeta saistību plānošanas rezultātiem. Tomēr tas liecina, ka šajā jomā darba programmu sagatavošana un pieņemšana 2011. gadā notiek ātrāk nekā bija sākotnēji paredzēts, kas izraisījis budžeta saistību paātrināšanos. Patlaban Komisija uzskata, ka sagaidāmo izdevumu segšanai apropriācijas ir pietiekamas. 5. ELGF piešķirto ieņēmumu izpilde Tabulā 2. pielikumā redzams, ka piešķirtie ieņēmumi uz 2011. gada 31. janvāri iekasēti EUR 1 219,4 milj. apjomā. Konkrēti: – ieņēmumi no korekcijām, pamatojoties uz atbilstības noskaidrošanas lēmumiem par summu EUR 236,1 milj. ar budžeta gada beigās sagaidāmajām papildu summām; – ieņēmumi no pārkāpumiem ir aptuveni EUR 57,8 milj., turklāt līdz budžeta gada beigām ir paredzēts saņemt arī papildu summas; – patlaban iekasēta lielākā daļa ieņēmumu no piena nodevas, kas ir aptuveni EUR 20,4 milj. un nedaudz vairāk par sākotnējo aplēsi EUR 19,0 milj.; – visbeidzot, pretstatā sākotnēji aplēstajiem EUR 540,0 milj., no 2010. uz 2011. gadu pārnesto piešķirto ieņēmumu summa ir EUR 905,1 milj. Tātad piešķirto ieņēmumu apjoms, kas pieejams ELGF izdevumu finansēšanai, 2011. gada 31. janvārī ir EUR 1 219,4 milj. Patlaban Komisijas aplēses ir tādas, ka piešķirto ieņēmumu summa, kas vēl jāsaņem, ir EUR 392,7 milj. (aplēstie piešķirtie ieņēmumi, kas tiks gūti 2011. gada budžetā, ir EUR 707,0 milj., no kuriem saņemti EUR 314,3 milj.). 6. No pagaidu restrukturizācijas summām gūto ieņēmumu izpilde (cukura nozare) Atbilstoši tiesību aktiem kopš 2009. gada no dalībvalstīm nav iekasētas nekādas jaunas pagaidu restrukturizācijas summas. Tāpēc kopējā piešķirto ieņēmumu summa, kas pieejama Cukura nozares restrukturizācijas fondam, ir no 2010. gada budžeta pārnestā summa, kas, atšķirībā no sākotnējām aplēsēm, ir EUR 1 044,8 milj. (lielāka par EUR 1 015,0 milj. no 2011. gada budžeta, jo 2010. gada beigās maksājumi bija zemāki nekā paredzēts). 7. Cukura nozares restrukturizācijas fonda izveide Dalībvalstis 2011. gada janvāra beigās bija veikušas maznozīmīgus atbalsta maksājumus (NB: maksājumi tikai 5,7 milj. apmērā) atbalstiem restrukturizācijas pasākumiem, diversifikācijai un cukura rafinēšanai. 8. Secinājumi ELGF 2011. gada budžeta apropriāciju provizoriskais izlietojums laika posmā līdz 2011. gada 31. janvārim rāda, ka ikmēneša maksājumi dalībvalstu izdevumu atmaksāšanai par aptuveni EUR 34,5 milj. pārsniedz rādītāja līmeni. Saņemti piešķirtie ieņēmumi EUR 1 219,4 milj. apmērā, un 2011. gadā vēl plānots saņemt summu EUR 392,7 milj. apmērā. Patlaban Komisija prognozē, ka piešķirto ieņēmumu summa, kas ir pieejama un kas būs pieejama gada laikā, tiks izmantota, lai segtu darbības fondiem ražotāju organizācijām un vienotā maksājuma shēmai vajadzīgo finansējumu, kā tas sākotnēji tika plānots budžeta veidošanas laikā. Attiecībā uz grāmatojumu noskaidrošanas korekciju palielinājumu par ‑EUR 200,0 milj. līdz kopsummai ‑EUR 272 milj. apmērā Komisija vērīgi sekos izmaiņām budžeta izpildē, lai redzētu, vai neizpilde citās budžeta daļās ļaus tai finansēt daļu no šiem negatīvajiem izdevumiem, kas netiks segti ar Komisijas grāmatojumu noskaidrošanas lēmumiem un citām korekcijām saistībā ar to, ka attiecīgās dalībvalstis nav ievērojušas atbalsta maksājumu termiņus. [1] Pārnestie piešķirtie ieņēmumi jāizlieto vispirms, proti, pirms budžeta lēmējinstitūcijas piešķirtajām apropriācijām vai gada laikā gūtajiem piešķirtajiem ieņēmumiem (Finanšu regulas 10. pants).